Publication: Magyar Közlöny
Issue: MK-2003-131 (Year: 2003, Number: 131)
Era: 1990-2004
Section: a 2003. évi XCI. törvényhez
Paragraph Index: 2386

4. Az Szja tv. 3. számú melléklete III. Az értékcsökkenési leírás elszámolása fejezete 1. pontja helyébe a következõ rendelkezés lép: „1. Kizárólag üzemi célt szolgáló tárgyi eszközökre, nem anyagi javakra csak a kormányrendeletben meghatározott regisztrált mezõgazdasági termelõ, valamint a mezõgazdasági õstermelõ jogosult értékcsökkenési leírást elszámolni. Ennek során a kormányrendeletben meghatározott regisztrált mezõgazdasági termelõ, valamint a mezõgazdasági õstermelõ az egyéni vállalkozóra vonatkozó rendelkezéseket alkalmazza, azzal az eltéréssel, hogy a kormányrendeletben meghatározott regisztrált mezõgazdasági termelõ, valamint az adóév utolsó napján a termõföldrõl szóló törvény szerinti családi gazdálkodónak minõsülõ magánszemély és a családi gazdaságban nem foglalkoztatottként közremûködõ családtagja a családi gazdaság részét képezõ, vagy ahhoz tartozó tárgyi eszköznek, nem anyagi javaknak az üzembe helyezés idõpontjára megállapított beruházási költségét — választása szerint — az üzembe helyezés adóévében jogosult egy összegben költségként elszámolni. Más önálló tevékenységet végzõ magánszemély (ide nem értve az egyéni vállalkozót) a kizárólag üzemi célt szolgáló tárgyi eszközökre, nem anyagi javakra a 2. pont rendelkezéseit alkalmazza.”

Source: https://magyarkozlony.hu/hivatalos-lapok/a86687cc6ee31b0ae3a37b23a93a414174bf8b99/dokumentumok/eee3e3638595b4a5f47511af8448c375dccf5f56/letoltes